**9. A törvény alapján közzéteendő jogszabálytervezetek és kapcsolódó dokumentumok; a helyi önkormányzat képviselő-testületének nyilvános ülésére benyújtott előterjesztések a benyújtás időpontjától**

**Kivonat**

**- Üllés Községi Önkormányzat Képviselő-testületének**

**a képviselő-testület és szervei Szervezeti és Működési Szabályzatáról szóló
16/2019.(XI.13.) önkormányzati rendeletéből**

A testület írásos anyagát a meghívóval együtt, de legkésőbb az ülés előtt 1 munkanappal elektronikusan kapják meg az érintettek, amely tartalmazza:

* 1. a beszámolók, tájékoztatók írásos anyagát,
	2. az előterjesztéseket, határozati javaslatokat, rendelet-tervezeteket

A napirendek sorrendjét az alábbiak szerint kell meghatározni:

1. beszámoló a lejárt határidejű határozatok végrehajtásáról

2. rendelet-tervezet

3. munkaterv szerinti előterjesztések,

4. munkatervben nem szereplő előterjesztések,

5. interpellációkra válaszadás

6. aktuális kérdések

A rendeletalkotásra vonatkozó kezdeményezést a polgármesternél kell írásban benyújtani.

Az önkormányzati rendelet-tervezet elkészítése a jegyző feladata.

A rendelet-tervezet előkészítése és Képviselő-testületi elfogadása az alábbiak szerint történik:

* 1. a képviselő-testület – a lakosság szélesebb körét érintő rendeletek előkészítésénél – elveket, szempontokat állapíthat meg;
	2. a polgármesteri hivatal tárgy szerint érintett munkatársa köteles részt venni a rendelet-tervezet előkészítésben
	3. a tervezetet megvitatás céljából a Pénzügyi- és Ügyrendi Bizottság elé kell terjeszteni, amely azt ülésén megvitatja. Erre az ülésre a jegyzőt és szükség szerint más külső szakembereket is meg kell hívni.
	4. a jegyző a bizottsági véleményekkel együtt a rendelet-tervezetet indokolással a képviselő-testület elé terjeszti;